ಸಿಲಿಕಾನ್ ಸಿಟಿ (ಚಲನಚಿತ್ರ)

ಸಿಲಿಕಾನ್ ಸಿಟಿ 2017 ರ ಕನ್ನಡ ಆಕ್ಷನ್ ಚಿತ್ರವಾಗಿದ್ದು, ಮುರಳಿ ಗುರಪ್ಪ ಅವರ ನಿರ್ದೇಶನದ ಚೊಚ್ಚಲ ನಿರ್ದೇಶನದಲ್ಲಿ. ಈ ಚಿತ್ರದಲ್ಲಿ ಶ್ರೀನಗರ ಕಿಟ್ಟಿ, ಅನಿಲ್ ಸಿದ್ದು, ಸೂರಜ್ ಗೌಡ, ಕಾವ್ಯಾ ಶೆಟ್ಟಿ ಮತ್ತು ಏಕ್ತಾ ರಾಥೋಡ್ ಮುಖ್ಯ ಭೂಮಿಕೆಯಲ್ಲಿದ್ದಾರೆ.    ಈ ಚಿತ್ರವು ತಮಿಳಿನ ಮೆಟ್ರೋ (2016) ಚಿತ್ರದ ರಿಮೇಕ್ ಆಗಿದೆ.   http://www.chitratara.com/show-content.php?key=Kannada%20Films,%20Kannada%20Film%20News,%20Kannada%20New%20Films&title=%91SILICON%20CITY%92%20STARTS&id=8539&ptype=News ಈ ಚಲನಚಿತ್ರವು 16 ಜೂನ್ 2017 ರಂದು ಕರ್ನಾಟಕದಾದ್ಯಂತ ಸುಮಾರು 200 ಪರದೆಗಳಲ್ಲಿ ಬಿಡುಗಡೆಯಾಯಿತು.

 ಕಥಾವಸ್ತು 
ಸಂಜಯ್ (ಶ್ರೀನಗರ ಕಿಟ್ಟಿ) ತನ್ನ ಸ್ನೇಹಿತನೊಂದಿಗೆ ಅಪರಿಚಿತ ವ್ಯಕ್ತಿಯನ್ನು ಬಂಧನದಲ್ಲಿರಿಸಿ  ಇಡೀ ಘಟನೆಯನ್ನು ಕ್ಯಾಮೆರಾದಲ್ಲಿ ಚಿತ್ರೀಕರಿಸುತ್ತ ಚಿತ್ರಹಿಂಸೆ ನೀಡುವುದರೊಂದಿಗೆ ಚಿತ್ರ ಪ್ರಾರಂಭವಾಗುತ್ತದೆ. ಚಲನಚಿತ್ರವು ನಂತರ ಫ್ಲ್ಯಾಷ್‌ಬ್ಯಾಕ್‌ಗೆ ತಿರುಗುತ್ತದೆ, ಅಲ್ಲಿ ಸಂಜಯ್ ತಾನು ಮತ್ತು ತನ್ನ ಕುಟುಂಬ ಎಷ್ಟು ಸಂತೋಷವಾಗಿದೆ ಎಂದು ವಿವರಿಸುತ್ತಾನೆ. ತನ್ನ ಗೆಳತಿ ಪ್ರೇರಣಾ (ಕಾವ್ಯ ಶೆಟ್ಟಿ) ಜೊತೆಗೆ ಜಾಹೀರಾತು ಏಜೆನ್ಸಿಯಲ್ಲಿ ಕೆಲಸ ಮಾಡುತ್ತಿರುವ ಸಂಜಯ್ ನಿವೃತ್ತ ಪೊಲೀಸ್ ಹೆಡ್-ಕಾನ್ಸ್‌ಟೇಬಲ್ (ಅಶೋಕ್) ಮತ್ತು ಗೃಹಿಣಿ (ತುಳಸಿ) ಅವರ ಹಿರಿಯ ಮಗ. ಇಂಜಿನಿಯರಿಂಗ್ ವಿದ್ಯಾರ್ಥಿ   ಕಾರ್ತಿಕ್ (ಸೂರಜ್) ಅವನ ಸೋದರ. ಸಂಜಯ್‌ನ ಮಧ್ಯಮ ವರ್ಗದ ಕುಟುಂಬ ಜೀವನದಲ್ಲಿ ಅವನ ಸ್ನೇಹಿತ (ಚಿಕ್ಕಣ್ಣ) ಕುಟುಂಬದ ಸದಸ್ಯರಲ್ಲಿ ಒಬ್ಬನಾಗಿ ಬೆರೆಯುತ್ತಾನೆ. ತನ್ನ ಗೆಳತಿ ಶೋಭಾ (ಏಕ್ತಾ)ಳಿಂದ ದುಬಾರಿ ಬೈಕ್ ಗಾಗಿ ಒತ್ತಡ ಉಳ್ಳ  ಕಾರ್ತಿಕ್, ತನಗೆ ಬೈಕ್ ಕೊಡಿಸುವಂತೆ ಮನೆಯವರ ಮನವೊಲಿಸಿದಾಗ ಸಮಸ್ಯೆ ಪ್ರಾರಂಭವಾಗುತ್ತದೆ. ಮೊದಮೊದಲು ಹಿಂದೇಟು ಹಾಕಿದರೂ, ಆದಷ್ಟು ಬೇಗ ಅವನ ಆಯ್ಕೆಯ ಬೈಕು ಕೊಡಿಸಲು ಒಪ್ಪುತ್ತಾರೆ. ಆದರೆ, ಸಂಜಯ್ ತನ್ನ ಮಾಲೀಕನಿಂದ (ನಾಗೇಂದ್ರ ಶಾ) ಸಾಲ ಪಡೆಯಲು ಸಾಧ್ಯವಾಗುತ್ತಿಲ್ಲ. ತನ್ನ ಬೈಕು ಪಡೆಯುವಲ್ಲಿನ ವಿಳಂಬ ಮತ್ತು ಅವನ ಸಹಪಾಠಿ ಜೇಮ್ಸ್ (ಗಿರೀಶ್) ನಿಶ್ಚಿಂತೆಯಿಂದ ಖರ್ಚು ಮಾಡುತ್ತಿರುವುದನ್ನು ನೋಡಿ ಅವನು ಹಣಕ್ಕಾಗಿ ಏನು ಮಾಡುತ್ತಾನೆ ಎಂದು ತಿಳಿಯುವ ಕುತೂಹಲವನ್ನು ಉಂಟುಮಾಡುತ್ತದೆ. ಈ ವೇಳೆ ಆತನಿಗೆ ಚೈನ್ ಸ್ನ್ಯಾಚಿಂಗ್ ಎಂಬ ಘೋರ ಅಪರಾಧದ ಪರಿಚಯವಾಯಿತು ಮತ್ತು ಯುವ ಕಾಲೇಜಿಗೆ ಹೋಗುವ ಚೈನ್ ಸ್ನಾಚರ್‌ಗಳ ತಂಡವನ್ನು ಮುನ್ನಡೆಸುತ್ತಿರುವ ಮಣಿ (ಅನಿಲ್ ಸಿದ್ದು)ಗೆ ಪರಿಚಯವಾಗುತ್ತದೆ. ಕಾರ್ತಿಕ್ ಗ್ಯಾಂಗ್‌ಗೆ ಸೇರುತ್ತಾನೆ ಮತ್ತು ಚೈನ್ ಸ್ನ್ಯಾಚಿಂಗ್ ಮೂಲಕ ಗಳಿಸಲು ಪ್ರಾರಂಭಿಸುತ್ತಾನೆ ಮತ್ತು ತನಗೆ ಬೇಕಾದ ಎಲ್ಲವನ್ನೂ ಪಡೆಯುತ್ತಾನೆ.

ಮಣಿಗೆ (ಅನಿಲ್ ಸಿದ್ದು) ಯಾವುದೇ ಕಮಿಷನ್ ನೀಡದೆ ಕಾರ್ತಿಕ್ ಏಕಾಂಗಿಯಾಗಿ ಈ ಅಪರಾಧಗಳನ್ನು ಮಾಡಲು ನಿರ್ಧರಿಸಿದಾಗ ಕಥೆಯಲ್ಲಿ ತಿರುವು ಕಂಡುಬರುತ್ತದೆ.  ಮಣಿಯ ಇಬ್ಬರು ಹುಡುಗರು ಪೊಲೀಸರಿಗೆ ಸಿಕ್ಕಿಬಿದ್ದಾಗ ಮತ್ತು ಮಣಿ (ಅನಿಲ್ ಸಿದ್ದು) ಅವರ ಸಹಾಯಕ್ಕೆ ಬರದಿದ್ದಾಗ ಇತರರು ಕಾರ್ತಿಕನೊಂದಿಗೆ ಸೇರುತ್ತಾರೆ. ಕಾರ್ತಿಕ್ ಇತ್ತೀಚೆಗೆ ತಾನು ಕಸಿದುಕೊಂಡ ಸರವನ್ನು ಪಡೆಯಲು ತನ್ನ ಮನೆಗೆ ಹಿಂದಿರುಗುತ್ತಾನೆ, ತನ್ನ ತಾಯಿಯ ಬಳಿ ತನ್ನ ಸರ ಮತ್ತು ಇತರ ಎಲ್ಲಾ ಗ್ಯಾಜೆಟ್‌ಗಳು ಇರುವುದು ಅವನಿಗೆ ತಿಳಿಯುತ್ತದೆ. ಜಗಳದಲ್ಲಿ ಕಾರ್ತಿಕ್ ತನ್ನ ತಾಯಿಯನ್ನು ಸಾವಿಗೆ ತಳ್ಳುತ್ತಾನೆ. ಸಂಜಯ್ ತನ್ನ ತಾಯಿಯ ಮರಣವನ್ನು ಅರಿತು ಮನೆಗೆ ಬರುತ್ತಾನೆ. ಪೋಲೀಸ್ ಇನ್ಸ್‌ಪೆಕ್ಟರ್ (ರಮೇಶ್ ಪಂಡಿತ್) ಕೊಲೆಗಾರರನ್ನು ಪತ್ತೆಹಚ್ಚಲು ಸಾಧ್ಯವಾಗದಿದ್ದಾಗ, ಸಂಜಯ್ ತನ್ನ ಸ್ವಂತ ಸಹೋದರನೇ ಅಪರಾಧಿ ಎಂದು ತಿಳಿಯದೆ ತನ್ನ ತಾಯಿಯ ಮರಣದ ಸೇಡು ತೀರಿಸಿಕೊಳ್ಳಲು ಪ್ರತಿಜ್ಞೆ ಮಾಡುತ್ತಾನೆ. ಮುಂದೆ ಏನಾಗುತ್ತದೆ ಎಂಬುದು ಚಿತ್ರದ ಕೊನೆಯ ಭಾಗವನ್ನು ರೂಪಿಸುತ್ತದೆ. 

 ಪಾತ್ರವರ್ಗ 

 ಸಂಜಯ್ ಪಾತ್ರದಲ್ಲಿ ಶ್ರೀನಗರ ಕಿಟ್ಟಿ
 ಪ್ರೇರಣಾ ಪಾತ್ರದಲ್ಲಿ ಕಾವ್ಯಾ ಶೆಟ್ಟಿ 
 ಕಾರ್ತಿಕ್ ಪಾತ್ರದಲ್ಲಿ ಸೂರಜ್ ಗೌಡ
 ಏಕ್ತಾ ರಾಥೋಡ್
 ಮಣಿ ಪಾತ್ರದಲ್ಲಿ ಅನಿಲ್ ಸಿದ್ದು
 ರವೀಶ್ ಪಾತ್ರದಲ್ಲಿ ಚಿಕ್ಕಣ್ಣ
 ಜೇಮ್ಸ್ ಪಾತ್ರದಲ್ಲಿ ಗಿರಿ
 ಅಶೋಕ್
 ತುಳಸಿ ಶಿವಮಣಿ
 ನಾಗೇಂದ್ರ ಶಾ
 ರಮೇಶ್ ಪಂಡಿತ್

 ಧ್ವನಿಸುರಳಿ 
ಚಿತ್ರದ ಧ್ವನಿ ಸುರುಳಿಗೆ  ಅನೂಪ್ ಸೀಳಿನ್ ಸಂಗೀತ ಸಂಯೋಜಿಸಿದ್ದಾರೆ. 

 ಉಲ್ಲೇಖಗಳು 

ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೭ ಕನ್ನಡಚಿತ್ರಗಳು